**Գավառ համայնքի ղեկավար Գուրգեն Մարտիրոսյանի ուղերձը՝ երեխաների իրավունքների պաշտպանության միջազգային օրվա առթիվ**

Մեր շատ սիրելի´ երեխաներ,

Շնորհավորու´մ եմ ձեզ ձեր տոնի՝ երեխաների իրավուքների պաշտպանության միջազգային օրվա առթիվ։

Հունիսի 1-ը օրացույցի ամենապայծառ տոներից է, որը մեծ խանդավառությամբ նշում են ամբողջ աշխարհում։

Այսօր դուք օրվա հերոսներն ենք, շնորհավորանքների գլխավոր հասցեատերը։

Մաղթում եմ, որ ապրեք խաղաղ հայրենիքում, ձեր ընտանիքներում սեր ու համերաշխություն տիրի, հոգատարությամբ շրջապատված լինեք, առողջ ու երջանիկ ապրեք։

Մենք՝ մեծերս, անում ենք հնարավոր ամենը՝ ձեր կյանքը բարեկեցիկ դարձնլու և ձեր օրերը սիրով ու ջերմությամբ լցնելու համար։

Դուք ունեք կրթվելու, առողջ ապրելու և սոցիալական միջավայրում ներգրավվելու ու ձեզ դրսևորելու լիարժեք իրավունքներ․ ցանկանում եմ, որ դրանք երբևէ չխախտվեն և դուք առիթ չունենաք կյանքի դժվար երևույթների հետ երբևէ առնչվելու։

Կրկին շնորհավորու´մ եմ օրվա առթիվ, թո´ղ աշխարհի բոլոր երեխաները մշտապես ժպտան, անհոգ ու գունեղ մանկություն ունենան, և թո´ղ հույսի, լույսի ու սիրո շողը մշտապես լուսավորի նրանց գալիքի ճանապարհը։

**Բարի մաղթանքներով՝ Գավառ համայնքի ղեկավար՝**

**Գուրգեն Երվանդի Մարտիրոսյան**